Կլիմայական փոփոխությունները մարդկային գործոնից բացի այլ պատճառ չունեն: Երկիր մոլորակը մեծ թափով մոտենում է ոչնչացման և բրածո վառելիքի օգտագործման հետևանքով առաջացող ջերմոցային գազերի տարածումը լուրջ մտահոգություն է առաջացրել: Թեև բնությունն ընդունակ է ինքն իրեն վերականգնելու, բայց եթե պատճառված վնասի ծավալը հատում է բնության կարողության սահմանները, Երկիր մոլորակի վերականգնումը կդառնա անհնարին: Գիտնականները դա կոչել են «անվերադարձ կետ»: «Ինդիփենդենթ» օրաթերթում հրապարակված մի զեկույցի համաձայն վերջին ուսումնասիրությունների արդյունքները պարզել են, որ եթե պետությունները մինչև 2035 թվականը համաշխարհային ջերմացման երևույթը դիմակայելու համար քայլեր չձեռնարկեն համաշխարհային ջերմացումը նվազագույն 2 աստիճանի սահմաններում պահելն անհնարին կլինի: Եթե համաշխարհային ջերմացումը գերազանցի այդ չափը մեծ հավանականությամբ տեղի կունենա համաշխարհային աղետ, որը կարող է աշխարհի շատ կետերը վերածել անբնակելի տարածքների: